PTTEP ซื้อ “ชาร์จาห์ ออนชอร์ แอเรีย เอ” 25% ขยายฐานก๊าซธรรมชาติ UAE
PTTEP ส่งบริษัทย่อย “PTTEP MENA” ลงนามสัญญาซื้อขายสิทธิโครงการ “ชาร์จาห์ ออนชอร์ แอเรีย เอ” สัดส่วน 25% เดินหน้าโครงการก๊าซธรรมชาติบนบก ตั้งอยู่ทางตอนกลางของรัฐชาร์จาห์ ประเทศสหรัฐอาหรับเอมิเรตส์ คาดเสร็จสิ้นภายในปี 65
PTTEP ส่งบริษัทย่อย “PTTEP MENA” ลงนามสัญญาซื้อขายสิทธิโครงการ “ชาร์จาห์ ออนชอร์ แอเรีย เอ” สัดส่วน 25% เดินหน้าโครงการก๊าซธรรมชาติบนบก ตั้งอยู่ทางตอนกลางของรัฐชาร์จาห์ ประเทศสหรัฐอาหรับเอมิเรตส์ คาดเสร็จสิ้นภายในปี 65
26 ต.ค. 2565

นายมนตรี ลาวัลย์ชัยกุล ประธานเจ้าหน้าที่บริหาร บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ขอแจ้งว่าในวันที่ 26 ตุลาคม 2565 บริษัท PTTEP MENA Limited (PTTEP MENA) ซึ่งเป็นบริษัทย่อยของ ปตท.สผ. ได้ลงนามในสัญญาซื้อขายสิทธิ (Farm In/Farm Out Agreement) เพื่อเข้าซื้อสัดส่วนการลงทุน 25% ในโครงการ “ชาร์จาห์ ออนชอร์ แอเรีย เอ” จากบริษัท Eni Sharjah B.V. (ENI) การเข้าซื้อสัดส่วนการลงทุนจะเสร็จสมบูรณ์เมื่อบรรลุเงื่อนไขตามที่ระบุไว้ในสัญญาฯ ดังกล่าว และได้รับอนุมัติจากรัฐบาลประเทศสหรัฐอาหรับเอมิเรตส์
โดยคาดว่าจะเสร็จสิ้นภายในปี 2565 ซึ่งภายหลังการเข้าซื้อจะส่งผลให้มีสัดส่วนในการลงทุนดังนี้ ENI (ผู้ดำเนินการ) 50% SNOC 25% และ PTTEP MENA 25%
ทั้งนี้ โครงการ ชาร์จาห์ ออนชอร์ แอเรีย เอ เป็นโครงการก๊าซธรรมชาติบนบก ตั้งอยู่ทางตอนกลางของรัฐชาร์จาห์ ประเทศสหรัฐอาหรับเอมิเรตส์ ครอบคลุมพื้นที่ประมาณ 437 ตารางกิโลเมตร และเป็นโครงการที่อยู่ในระยะสำรวจ การเข้าซื้อสัดส่วนโครงการดังกล่าว เป็นไปตามแผนกลยุทธ์การลงทุนของ ปตท.สผ. ที่ให้ความสำคัญกับการขยายฐานการลงทุนในภูมิภาคตะวันออกกลาง